20-årig Naja Maria Hansen er en rigtig heste-entusiast. -	Det er jo bare skønt, at man kan komme ud og opleve naturen, fortæller hun. Hun var blot fire år, da hun fik sin første hest, og siden da har hun været helt tosset med dem. Både på og uden for agilitybanen. -	Ja, så har de jo også bare en sød personlighed, synes jeg - nogle af dem, griner hun. Søndag var hun i selskab med andre ligesindede på 50-årsdagen for Himmerlands Køre- og Rideforening, som fejrede jubilæet på Herregården Hessel. -	Jamen, det er jo en god dag. Altså, vi får vist, hvad man kan bruge hesten til på kryds og tværs, store og små og forskellige raser imellem hinanden. Så jeg synes, det er kanon, fortæller Jens Juul, der er tovholder. Fart på dyrene De fremmødte kunne få et tilbageblik på, hvordan man gjorde før i tiden. I massevis af år har heste trukket havns tænder gennem jorden. Senere træk de også såmaskiner. Der er da også dem, der forbinder heste med fart - og med god grund. -	Vi var lige oppe på to hjul i dag, kunne jeg mærke, fordi man blev grebet lidt af stemningen. Det er dejligt fornemmelse, fordi jeg ved, at jeg har en hest, der elsker det. Den nyder tempoet, og den nyder samarbejdet, fortæller Helle Graves, der er kusk. se hele inslaget herunder: Har mistet medlemmer Himmerlands Køre- og Rideforening har mistet mange medlemmer i løbet af de seneste år. Lige nu er de blot 30 medlemmer. Hvis det står til torvholderen bag arrangementet, bør den udvikling ændres. -	Der kommer så meget positivt tilbage fra dyrene. Det kan man ikke sætte tal på, hvordan det er. Det kan man ikke måle med noget andet, konstaterer Jens Juul. Noget tyder det også på, at der er nye medlemmer på vej. Gør man lidt ekstra for, at ens datter også bliver en rigtig hestepige? -	Ja, det gør man helt sikkert. Du har både været med over at ride med mor, og du har fået din egen hest fra hjemme. Det er helt sikkert. Så længe vi kan præge hende så meget som muligt, så gør vi det, griner Martine Gjerløv Thrysøe, der deltog til arrangementet med sin datter.

Opsummering:
Himmerlands Køre- og Rideforening har dog mistet mange medlemmer i løbet af de seneste år.